10.000 nordjyder lider af demens. En af dem er Niels Jørgen Thomsen fra Brønderslev, som hver uge tager til demenscafe sammen med sin kone.

I denne uge sætter TV2 Regionerne og TV2 fokus på demens, som kendetegnes ved glemsomhed, og som er den femte mest dødelige sygdom i Danmark. En af de demente danskere er Niels Jørgen Thomsen fra Brønderslev. For tre år siden fik han stillet diagnosen. - Det er lidt at et chok at få – at man er dement. I min ordbog er dement noget med, at man mangler noget ind i hovedet, siger Niels Jørgen Thomsen, som er pensioneret ingeniør. Demens er en sygdom, som ofte går lige så hårdt ud over de pårørende som den demente. Ifølge Alzheimerforeningen bruger pårørende til hjemmeboende patienter i gennemsnit seks timer om dagen på pleje. Niels Jørgen Thomsens kone, Inger Kaae, kan sagtens nikke genkendende til, at sygdommen påvirker hverdagen meget. - Han skal have meget hjælp for at vi får en god hverdag, og det gør jo selvfølgelig, at den pårørende hele tiden er hængt op, siger Inger Kaae. En gang om ugen tager Niels Jørgen Thomsen og Inger Kaae til demenscafe i Brønderslev. Et kommunalt initiativ, der er støttet af SATS-puljemidler, og som er tænkt som et frirum for de demensramte og deres pårørende. Kom med til demenscafe her: